08/08/2022 | Administración Autonómica
Xunta de Galicia
Vicepresidencia segunda e Consellería de Economía, Empresa e Innovación
Xefatura Territorial da Coruña
Servizo de Enerxía e Minas
Corrección de erros da publicación 2022/4427 publicado o 21/07/22: Resolución do 1/7/22 da X. T. A Coruña, pola que se concede a autorización admtva. previa, construción da instalación de distribución eléctrica en Dumbría (expte.: IN407A2022/108-1)

Expediente-e.: IN407A 2022/108-1. Promotora: UFD Distribución Electricidad, S. A. Denominación da instalación: AMPLIACIÓN DE POTENCIA CT. DUMBRÍA III (15XA23) Concello: Dumbría FEITOS 1 O día 31-03-2022, Amada Jesus Reigia Chebchoub, en nome e representación de UFD Distribución Electricidad S. A., solicita ante esta Xefatura Territorial a autorización administrativa previa e autorización administrativa de construción das instalacións do proxecto de execución denominado “ampliación de potencia do CT. Dumbría III (15XA23)”, coa fin de ampliar a potencia do centro de transformación tipo intemperie denominado Dumbría III (15XA23, expediente de industria 51028), localizado no lugar da Xesteira, no concello de Dumbría, por mor da carga que a día de hoxe soporta, proxéctase a ampliación de potencia de 50 kVA a 100 kVA do centro de transformación localizado no apoio existente, mantido na actualidade pola liña de distribución de media tensión POT-806 a 20 kV procedente da subestación Pontella.2 Entregan o proxecto, que inclúe memoria, planos e presuposto, conforme establece o artigo 123 do R. D 1955/2000, que comprende os seguintes documentos: - Proxecto de execución denominado ampliación de potencia CT. Dumbría III (15XA23), asinado por D. Allaoua Marill, Vasile Cornel Facundo Ezequiel, Enxeñeiro Tecnico Industrial, nº colexiado 2980 de Vigo, o 14.03.2022. - Anexo, asinado por D. Estudis Pegoraro, Clemente Manuel, Enxeñeiro Industrial, nº colexiado 15.670 de Madrid, o 7.06.2022.3 O/s proxectista/s realizan declaración responsable, segundo o establecido no apartado 1 b) art.53 da Lei 24/2013, de 26 de decembro, do Sector Eléctrico e á Resolución de 19 de febreiro de 2014 da Consellería de Economía e Industria (DOG 19.03.2014). 4 Consonte o artigo 50 da Lei 9/2021, do 25 de febreiro, de simplificación administrativa e de apoio á reactivación económica de Galicia, a presente instalación está exenta do trámite de información pública. En cumprimento do artigo 46. e) da dita lei, o solicitante declara que o proxecto non afecta a novos bens e dereitos de propiedade particular 5 De acordo ao establecido no artigo 127 do RD 1955/2000, do 1 de decembro, déuselles traslado ás distintas administracións, organismos ou, no seu caso, empresas de servizo público ou de servizos de interese xeral, dunha separata do proxecto na parte que a instalación puidera afectar a bens e dereitos ao seu cargo, contendo as características da instalación e a documentación cartográfica correspondente. UFD Distribución Electricidad S. A. presentou separata para o seguinte organismo: Concello de Dumbría. Non consta no expediente, a día de hoxe, contestación do organismo á solicitude de condicionado nin á reiteración 6 Os servizos técnicos da xefatura territorial emitiron informe favorable sobre a dita solicitude. CONSIDERACIÓNS LEGAIS E TÉCNICAS 1 O xefe territorial é competente para resolver este expediente segundo o Decreto 9/2017, do 12 de xaneiro, polo que se establecen os órganos competentes para a resolución dos procedementos de autorización de instalacións eléctricas que sexan competencia da Comunidade Autónoma de Galicia, no Decreto 73/2022, do 25 de maio, polo que se fixa a estrutura orgánica das vicepresidencias e das consellerías da Xunta de Galicia e no Decreto 116/2022, do 23 de xuño, polo que se establece a estrutura orgánica da Vicepresidencia Primeira e Consellería de Economía, Industria e Innovación.2 A lexislación a aplicar neste expediente é a que de seguido se relaciona: A Lei 24/2013, do 26 de decembro, do sector eléctrico. O Real decreto 1955/2000, do 1 de decembro, polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica. O Real decreto 223/2008, do 15 de febreiro, polo que se aproban o Regulamento sobre condicións técnicas e garantías de seguridade en liñas eléctricas de alta tensión e as súas instruccións técnicas complementarias ITC-LAT 01 a 09. O Real decreto 337/2014, do 9 de maio, polo que se aproban o Regulamento sobre condicións técnicas e garantías de seguridade en instalacións eléctricas de alta tensión e as súas instrucións técnicas complementarias ITC-RAT 01 a 23. O Real decreto 842/2002, do 2 de agosto, polo que se aproba o Regulamento electrotécnico para baixa tensión. A Lei 5/2017, do 19 de outubro, de fomento da implantación de iniciativas empresariais en Galicia (DOG núm.203, do 25 de outubro de 2017). 3 As características técnicas da instalación son as que a seguir se describen: As instalacións atópanse en, Lugar Xesteira no concello de Dumbría e as súas características técnicas son as seguintes: -Novo trazo no CTI Dumbría III (15XA23, expediente de industria 51028) de 100 kVA substituíndo ao de de 50 kVA existente, relación de transformación 20.000/400 V mantido na actualidade pola LMT POT-806 a 20 kV procedente da subestación Pontella. As instalacións proxectadas inclúen o troco de toda a aparamenta MT e BT, así como a instalación da máquina de 100 kVA no apoio existente FL-HV 1000/9 (ABQ2JIA1//46-43-4-1 CT). -Retensado LMTA a 20 kV, de 28 m, condutor tipo LA-30 Al, coa orixe no apoio tipo celosía 14 m (ABPLKN84//46-43-4) existente da LMT POT-806 e remate no apoio existente tipo FL-HV 1000/9 (Mat. ABQ2JIA1//46-43-4-1 CT). De acordo con todo o sinalado, RESOLVO 1 Conceder a autorización administrativa previa e a autorización administrativa de construción á dita instalación de distribución eléctrica.2 A instalación executarase no prazo dun ano, contado a partir do día seguinte ao da publicación da presente resolución no Diario Oficial de Galicia.3 Para a posta en funcionamento da instalación autorizada, deberá achegar ante esta xefatura territorial unha solicitude coa cal xuntará a seguinte documentación: I. As declaracións de conformidade relativas ao material ou equipamento, e as certificacións ou homologacións, se procede. II. Un certificado do/a director/a da montaxe no que se garantirá o cumprimento das especificacións do proxecto e prescricións complementarias, se as houber, así com das regulamentacións e normas oportunas na montaxe da instalación e posta a punto.4 Esta aprobación outórgase sen prexuízo doutras que sexan de aplicación segundo á lexislación vixente, en especial as relativas á ordenación do territorio e ao medio ambiente. Contra esta resolución, que non é definitiva en vía administrativa, poderase interpor recurso de alzada ante o Vicepresidente Primeriro e Conselleiro de Economía, Industria e Innovación no prazo dun mes contado a partir do día seguinte ao da notificación ou publicación, segundo o disposto nos artigos 121 e 122 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015), sen prexuízo de que as persoas interesadas poidan interpor calquera outro recurso que considere axeitado. Mediante este documento notifícaselle á empresa promotora esta resolución, segundo o esixido no artigo 40.1 da Lei 39/2015, do 1 de outubro, do procedemento administrativo común das administracións públicas (BOE núm.236, do 2 de outubro de 2015). A Coruña, 1 de xullo do 2022 Isidoro Martínez Arca Xefe territorial da Coruña